Tusup Facebookon vallott szerelmet Hosszú Katinkának
Shane Tusup Facebookon írt szívhez szóló üzenetet Hosszú Katinkának.
Az amerikai edzõ saját Facebook-profilján keresztül írt szerelmes üzenetet feleségének és tanítványának, Hosszú Katinkának, aki elképesztõ világcsúcsot úszott, és lett olimpiai bajnok 400 vegyesen.

„Életem szerelmének: köszönöm, hogy a részese lehettem a csodálatos utazásodnak. Hihetetlenül büszke vagyok, hogy ennyi könnyet, vért és verejtéket áldoztál az elmúlt négy évre. Tudom, hogy rengeteg keserû pillanatot hozott ez az idõszak, rengeteg hibát is elkövettünk, de végül összeállt az a verseny, amire mindig is készültünk. Õrületes pillanatokat okoztál, amiket soha nem felejtek el, az emlék örökké velem marad. Köszönöm, hogy négy éve bevállaltad a kockázatát annak, hogy velem dolgozz: már akkor bíztál bennem, amikor még én sem bíztam magamban. Te vagy az én igazi hõsöm, te inspirálsz engem.”

A szép üzenet talán kicsit annak is szólt, hogy az utóbbi napokban rengeteget foglalkozott a sajtó Tusup és Hosszú Katinka kapcsolatával, megemlítve, hogy az amerikai néha talán túlságosan szigorú, maximalista edzõ.

De persze a lényege az, hogy egy London után teljesen összetört versenyzõbõl szisztematikus munkával olyan eredményeket hozott ki a páros, aminek most a csodájára jár a világ.